ไทเป 101
ไทเป 101 ( ; นิยมเขียนด้วยตัวพิมพ์ใหญ่ทั้งหมด (TAIPEI 101)) หรือชื่อเดิมคือ ศูนย์การเงินโลกไทเป (Taipei World Financial Center) เป็นตึกระฟ้าสูง 508 เมตร (1,667 ฟุต) มีจำนวนชั้นทั้งหมด 101 ชั้น ตั้งอยู่ในไทเป ประเทศไต้หวัน เจ้าของคือบริษัท ไทเป ไฟแนนเชียล เซ็นเตอร์ คอร์ปอเรชัน ตึกนี้ได้รับการจัดอันดับอย่างเป็นทางการให้เป็นตึกที่สูงที่สุดในโลกตั้งแต่เปิดตัวเมื่อวันที่ 31 ธันวาคม ค.ศ. 2004 จนกระทั่งถูกทำลายสถิติโดยตึกบุรญ์ เคาะลีฟะฮ์ ในปี ค.ศ. 2009 เมื่อสร้างเสร็จ ไทเป 101 ถือเป็นตึกระฟ้าแห่งแรกของโลกที่มีความสูงเกินครึ่งกิโลเมตร ปัจจุบันยังคงเป็นตึกที่สูงที่สุดในไต้หวันและสูงเป็นอันดับที่ 11 ของโลก
ลิฟต์ความเร็วสูงของอาคารผลิตโดยบริษัท โตชิบา จากญี่ปุ่น และเคยครองสถิติลิฟต์ที่เร็วที่สุดในโลกในช่วงที่สร้างเสร็จ โดยสามารถนำผู้โดยสารจากชั้น 5 ไปยังชั้น 89 ได้ในเวลาเพียง 37 วินาที (ทำความเร็วสูงสุดได้ที่ ) ในปี ค.ศ. 2011 ไทเป 101 ได้รับการรับรองระดับ Platinum ภายใต้ระบบ LEED ในด้านการใช้พลังงานอย่างมีประสิทธิภาพและการออกแบบที่เป็นมิตรต่อสิ่งแวดล้อม กลายเป็นอาคารสีเขียวที่สูงที่สุดและมีขนาดใหญ่ที่สุดในโลกในขณะนั้น ตัวอาคารปรากฏเป็นสัญลักษณ์ของไทเปในสื่อระดับโลกอย่างสม่ำเสมอ และการแสดงพลุที่ไทเป 101 ยังเป็นกิจกรรมหลักในการถ่ายทอดสดและการฉลองวันส่งท้ายปีเก่าต้อนรับปีใหม่อีกด้วย
สถาปัตยกรรมของไทเป 101 เป็นรูปแบบโพสต์โมเดิร์นและนีโอ-ฟิวเจอริสม์ ที่สะท้อนความงดงามตามสุนทรียศาสตร์ดั้งเดิมของเอเชียผ่านโครงสร้างสมัยใหม่ที่ใช้วัสดุอุตสาหกรรม การออกแบบได้รวมคุณสมบัติหลายประการที่ช่วยให้อาคารทนทานต่อแผ่นดินไหวในบริเวณวงแหวนแห่งไฟและพายุไต้ฝุ่นในภูมิภาค ภายในตึกประกอบด้วยสำนักงาน ภัตตาคาร ร้านค้า รวมถึงหอชมวิวทั้งในร่มและกลางแจ้ง ตัวอาคารเชื่อมติดกับห้างสรรพสินค้าหลายระดับที่มีสัญลักษณ์ยู่อี่ (Ruyi) ที่ใหญ่ที่สุดในโลกประดับอยู่ภายนอก
การออกแบบโครงสร้าง
อาคารไทเป 101 ได้รับการออกแบบให้ทนต่อลมไต้ฝุ่นและแผ่นดินไหวซึ่งมักเกิดขึ้นในบริเวณทางตะวันออกของไต้หวัน บริษัท Evergreen Consulting Engineering ซึ่งเป็นวิศวกรโครงสร้างได้ออกแบบอาคารให้ทนต่อลมพายุแรงที่ 216 กิโลเมตร/ชั่วโมง รวมถึงแผ่นดินไหวที่รุนแรงที่สุดในรอบ 2,500 ปี

ตึกไทเป 101 มีลูกตุ้มเหล็กขนาดใหญ่ที่เรียกว่า เครื่องหน่วงมวลปรับแต่งได้ (Tuned Mass Damper - TMD) แขวนอยู่ชั้นบนสุดเพื่อลดการแกว่งของตึกจากลมไต้ฝุ่นและแผ่นดินไหว โดย TMD เป็นเทคโนโลยีทางวิศวกรรมที่มีประสิทธิภาพในการควบคุมและลดการสั่นสะเทือนของโครงสร้างต่างๆ โดยอาศัยหลักการทางฟิสิกส์ ร่วมกับการออกแบบและปรับแต่งเพื่อให้ทำงานได้อย่างมีประสิทธิภาพสูงสุด
ไฟล์:Taipei_101_at_night.jpg|ไทเป 101 ยามค่ำคืน
ไฟล์:Taipei-101-construction-2003-07.jpg|ตึกไทเป 101 ในระหว่างการก่อสร้างในเดือนกรกฎาคม พ.ศ. 2546
ไฟล์:Skyscrapercompare.svg|เปรียบเทียบความสูงกับตึกระฟ้าอื่น
ไฟล์:Cityscape from Taipei 101 08.23.jpg|ทัศนียภาพทิศตะวันออกเฉียงเหนือบนชั้นที่ 89 เมื่อเดือนสิงหาคม พ.ศ. 2566
ไฟล์:Cityscape from Taipei 101 08.23 (2).jpg|ทัศนียภาพทิศตะวันออกเฉียงใต้บนชั้นที่ 89 เมื่อเดือนสิงหาคม พ.ศ. 2566
ไฟล์:Cityscape from Taipei 101 08.23 (3).jpg|ทัศนียภาพทิศตะวันตกบนชั้นที่ 89 เมื่อเดือนสิงหาคม พ.ศ. 2566
ไฟล์:Cityscape from Taipei 101 08.23 (4).jpg|ทัศนียภาพทิศเหนือบนชั้นที่ 89 เมื่อเดือนสิงหาคม พ.ศ. 2566
ไฟล์:Taip
8.23 (4).jpg|ทัศนียภาพทิศเหนือบนชั้นที่ 89 เมื่อเดือนสิงหาคม พ.ศ. 2566
ไฟล์:Taipei 101 Tuned Mass Damper 2010.jpg|ลูกตุ้มลดแรงสั่นสะเทือนแบบปรับแต่งได้
ไฟล์:Taipei 101 Tuned Mass Damper.png|ที่ตั้งของลูกตุ้มลดแรงสั่นสะเทือนแบบปรับแต่งได้ของตึกไทเป 101
อ้างอิง

แหล่งข้อมูลอื่น

* Taipei 101 Official Website
* Taipei 101 Official Website – Observatory
* Taipei 101 Official Website – Mall
* YouTube – Taipei 101 New Year Fireworks 2005, 2007, 2008
* National Geographic Channel – Richard Hammond examines Taipei 101
* Consulting services by RWDI (wind engineering and emergency ventilation) and Motioneering (tuned mass damper)
* Megastructure Supports Taipei's 508-Meter 'Megatower' by Engineering News-Record, a weekly magazine by McGraw-Hill Construction of McGraw-Hill
* LEED Official Site
* C. Y. Lee Architects Office Official Website

อ่านเพิ่ม
*